CELEX: 32014R0743
Language: da
Date: 2014-07-09 00:00:00
Title: Kommissionens forordning (EU) nr. 743/2014 af 9. juli 2014 om erstatning af bilag VII til forordning (EU) nr. 601/2012 for så vidt angår mindstehyppighed for analyser  EØS-relevant tekst

10.7.2014   
            
            
               DA
            
            
               Den Europæiske Unions Tidende
            
            
               L 201/1
            
         KOMMISSIONENS FORORDNING (EU) Nr. 743/2014
   af 9. juli 2014
   om erstatning af bilag VII til forordning (EU) nr. 601/2012 for så vidt angår mindstehyppighed for analyser
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2003/87/EF af 13. oktober 2003 om en ordning for handel med kvoter for drivhusgasemissioner i Fællesskabet og om ændring af Rådets direktiv 96/61/EF (1), særlig artikel 14, stk. 1, og
   ud fra følgende betragtninger:
   
               (1)
            
            
               I bilag VII til Kommissionens forordning (EU) nr. 601/2012 (2) fastsættes mindstehyppigheden for analyser for relevante brændsler og materialer, der skal anvendes af driftsledere til bestemmelse af beregningsfaktorer.
            
         
               (2)
            
            
               I artikel 35 i forordning (EU) nr. 601/2012 fastsættes det, at bilag VII til samme forordning skal revideres regelmæssigt, første gang senest to år efter, at forordning (EU) nr. 601/2012 er trådt i kraft.
            
         
               (3)
            
            
               Bilag VII til forordning (EU) nr. 601/2012 bør ændres for at præcisere klassifikationen og kategoriseringen af de brændsler og materialer, der er opført deri, for at forbedre overensstemmelsen med hensyn til anvendelse af passende faktorer, der benyttes til beregningen af emissioner.
            
         
               (4)
            
            
               Af hensyn til klarheden bør bilag VII til forordning (EU) nr. 601/2012 erstattes.
            
         
               (5)
            
            
               Forordning (EU) nr. 601/2012 bør derfor ændres i overensstemmelse hermed.
            
         
               (6)
            
            
               Foranstaltningerne i denne forordning er i overensstemmelse med udtalelse fra Udvalget for Klimaændringer —
            
         VEDTAGET DENNE FORORDNING:
   Artikel 1
   Bilag VII til forordning (EU) nr. 601/2012 erstattes af teksten i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 9. juli 2014.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 275 af 25.10.2003, s. 32.
   
      (2)  Kommissionens forordning (EU) nr. 601/2012 af 21. juni 2012 om overvågning og rapportering af drivhusgasemissioner i medfør af Europa-Parlamentets og Rådets direktiv 2003/87/EF (EUT L 181 af 12.7.2012, s. 30).
   
      BILAG
      
         
            »BILAG VII
            Mindstehyppighed for analyser (artikel 35)
            
                        Brændsel/materiale
                     
                     
                        Mindstehyppighed for analyse
                     
                  
                        Naturgas
                     
                     
                        Mindst en gang om ugen
                     
                  
                        Andre gasser, især syntesegas og procesgasser såsom raffinaderigas, koksovnsgas, højovnsgas og konvertergas
                     
                     
                        Mindst en gang om dagen ved anvendelse af passende procedurer på forskellige tidspunkter af dagen
                     
                  
                        Brændselsolier (f.eks. let, middelsvær, tung brændselsolie, bitumen)
                     
                     
                        For hver 20 000 ton brændsel, dog mindst seks gange om året
                     
                  
                        Kul, koksegnet kul, oliekoks, tørv
                     
                     
                        For hver 20 000 ton brændsel/materiale, dog mindst seks gange om året
                     
                  
                        Andre brændsler
                     
                     
                        For hver 10 000 ton brændsel, dog mindst fire gange om året
                     
                  
                        Ubehandlet fast affald (rent fossilt eller blandet biomasse/fossilt)
                     
                     
                        For hver 5 000 ton affald, dog mindst fire gange om året
                     
                  
                        Flydende affald, forbehandlet fast affald
                     
                     
                        For hver 10 000 ton affald, dog mindst fire gange om året
                     
                  
                        Karbonatmineraler (inklusive kalksten og dolomit)
                     
                     
                        For hver 50 000 ton materiale, dog mindst fire gange om året
                     
                  
                        Ler og skifer
                     
                     
                        Materialemængder svarende til 50 000 ton CO2, dog mindst fire gange om året
                     
                  
                        Andre materialer (primær-, mellemprodukter og endelige produkter)
                     
                     
                        Afhængigt af materialetypen og variationen heraf, materialemængder svarende til 50 000 ton CO2, dog mindst fire gange om året«